Voltos tvenkinys

Voltos tvenkinys () – pagal plotą didžiausias pasaulyje tvenkinys (pagal tūrį ketvirtas), telkšantis Ganoje, Voltos upės slėnyje. Susidarė 1965 m. Akosombo HE užtvanka patvenkus Voltos upę. Driekiasi 520 km šiaurės–pietų kryptimi išilgai Grinvičo dienovidinio. Tvenkinys užliejo ne tik Voltos slėnį, bet ir ją sudarančių upių – Juodosios Voltos ir Baltosios Voltos žemupius.

Dėl tvenkinio buvo iškeldinta ~78 tūkst. žmonių.Lake Volta, Encyclopaedia Britannica Dabar Akosombo HE tiekia didžiąją dalį Ganos elektros energijos (taip pat eksportuojama į Togą ir Beniną), o tvenkinys naudojamas laivybai ir žvejybai. Kita vertus, buvo prarasta daug derlingų žemių, susidarė maliarijos ir kitų ligų formavimosi židiniai.

 Šaltiniai 

Kategorija:Ganos geografija
Kategorija:Afrikos tvenkiniai